สวัสดีค่ะ พอดีหนูโดนหมาข่วนแล้วไปฉีดวัคซีนแล้วให้ฉีดรวม 5 ครั้ง เมื่อ วันที่ 27 พฤษภาคม 2563 พึ่งไปฉีดเข็มที่ 4 มา แล้วเมื่อวานวันที่ 28 พฤษภาคม 2563 โดนหมากัดซ้ำอีกเป็นแผลเล็กค่อนข้างลึกมีเลือดออก หนูต้องไปหาไหมค่ะ หรือให้รอฉีดเข็มสุดท้ายตามนัดเลยค่ะ
สวัสดีค่ะ การรับวัคซีนป้องกันโรคพิษสุนัขบ้านั้น กรณีไม่เคยรับมาก่อน จะต้องฉีดทั้งหมด 5 ครั้งภายในเวลา 1 เดือน และไปฉีดให้ตรงเวลาตามที่แพทย์นัดโดยในระหว่างที่รับวัคซีนอยู่นั้น หากถูกสุนัขกัดหรือข่วนซ้ำ คือไปมีความเสี่ยงมาเพิ่ม อาจจะต้องพิจารณาจากตัวแผลอีกครั้งค่ะ ถ้าแผลฉีกขาดขนาดใหญ๋ มีเลือดออกเยอะ ซึ่งเป็นแผลเสี่ยงมาก อาจจะมีการให้วัคซีนชนิดอิมมูโนโกลบูลินหรือวัคซีนที่ป้องกันได้ทันทีเพิ่มเข้าไปด้วย แต่ส่วนใหญ่แล้วหากรับวัคซีนมาถึงเข็มที่ 4 แล้ว คาดว่าน่าจะมีภูมิคุ้มกันต่อโรคขึ้นมาแล้ว ส่วนใหญ๋จะไม่ได้ให้ฉีดเพิ่มอะไร คือให้ฉีดต่อไปตามปกติให้ครบ 5 เข็มค่ะควรไปพบแพทย์ที่ดูแลอยู่เพื่อตรวจดูลักษณะแผลอีกครั้ง ร่วมกับรับยาฆ่าเชื้อถ้าจำเป็น และล้างแผลต่อเนื่องจนกว่าแผลจะหายสนิท ควรระวังการถูกสุนัข/แมว/หนูหรือสัตว์เลี้ยงลูกด้วยนมชนิดใดๆ กัดหรือข่วนบ่อยๆ